Forstjóri persónuverndar stendur við þau orð að ekki hafi verið nógu vel unnið að skýrslu um eignahald í tuttugu stærstu útgerðarfélögum landsins. Fundur verður hjá persónuvernd á morgun með fulltrúum sjávarútvegsráðuneytis og skattayfirvalda. Allt of algengt sé að persónuvernd sé beitt til að koma upplýsingum ekki á framfæri.
Forstjóri persónuverndar segir að opinberar stofnanir, ráðuneyti og sveitarfélög beiti persónuvernd alltof oft fyrir sig sem afsökun til að veita ekki upplýsingar. Fundur verður á morgun hjá persónuvernd með fulltrúum sjávarútvegsráðuneytisins og skattayfirvalda vegna skýrslu sjávarútvegsráðherra um eignarhald 20 stærstu útgerðarfélaga landsins í íslensku atvinnulífi.
Helga Þórisdóttir forstjóri Persónuverndar leggur áherslu á að persónuvernd sé sjálfstætt stjórnvald og fari með úrskurðarvald í persónuverndarmálum.
við stöndum við það sem við höfum bent á að hafi ekki verið unnið nógu vel í þeirri skýrslu sem hér hefur verið rætt um.
Persónuvernd gerði alvarlegar athugasemdir við skýrslu sjávarútvegsráðherra um eignarhald 20 stærstu útgerðarfélaga landsins í íslensku atvinnulífi. Í bréfi sem Persónuvernd hefur sendi atvinnuvegaráðuneytinu kom fram að í skýrslunni væri ranglega vísað til ákvörðunar Persónuverndar til að rökstyðja að birta ekki allar upplýsingar um eignarhald útgerðarfyrirtækja í íslensku atvinnulífi.
Sjávarútvegsráðherra birti skýrslu um eignarhald tuttugu stærstu útgerðarfyrirtækja landsins í íslensku atvinnulífi. Í skýrslunni var greint frá bókfærðu virði eignarhluta fyrirtækjanna en ekki í hverju fjárfestingarnar liggja eða hverjir raunverulegir eigendur félaganna eru.
ja það eru lög í landinu sem gilda og venjulega er það þannig að það er ekki afsökunarástæða ef maður þekkir ekki lögin sem gilda þannig að hörð ummæli sem eru til þess fallin að vera leiðbeinandi dæma sig sjálf
Já ráðuneytið hefur óskað eftir fundi og að fá að leita ráða hjá persónuvernd í þessu máli sem að er gott að komi fram þótt að seint sé og þessi fundur mun fara fram á morgun hjá persónuvernd með fulltrúum frá ráðuneytinu og frá skattinum
Forstjóri persónuverndar stendur við þau orð að ekki hafi verið nógu vel unnið að skýrslu um eignarhald stærstu útgerðarfélaga landsins. Fundur verður hjá persónuvernd á morgun með fulltrúum sjávarútvegsráðuneytis og skattayfirvalda. 